als_Latn dik_Latn sag_Latn
A u tregua shteti shqiptar në lartësinë e detyrës në kohën e luftës në Kosovë? A kishte mundësi të bënte Shqipëria më tepër apo gjithçka varej nga kufizimet dhe konjukturat e kohës, brenda dhe jashtë vendit?
Për oficerin e ushtrisë shqiptare që shërbeu si komandant i brigadës 153 të UÇK-së, Adem Shehu, shteti shqiptar është angazhuar në luftën në Kosovë.
“Segmente të veçanta të shtetit shqiptar e treguan vetën patriotë, të lidhur ngushtë dhe i vlerësuan situatat në mënyrë maksimale. E them këtë bazuar tek faktet që kemi nga kolegët tanë me detyra të mirëfillta të institucioneve të sigurisë që kanë vuajtur edhe burg nga segmente të caktuara të shtetit, meqë nuk mund të dilte haptas. Kemi kolegë oficerë që kanë vepruar në mbështje të UÇK-së”, ka thënë Shehu në një intervistë për portalin Konica.al.
Sipas tij, mangësitë fillestare u mënjanuan në momentin kur Shtetet e Bashkuara të Amerikës i dhanë dritën jeshile armatosjes dhe stërvitjes së pjesëtarëve të Ushtrisë Çlirimtare të Kosovës brenda territorit të Shqipërisë.
“Me këtë u mundësua që luftëtarët të hynin në luftime me koncepte të mirëfillta, në mënyrë të organizuar dhe të kishin një alternim të forcave dhe mjeteve me ide të mirëfillta të një ushtrie të saktë”, është shprehur Shehu.
Duke i gjykuar ngjarjet në mënyrë retroaktive, ish-oficeri nga Tirana vlerëson se disa nga eprorët e asaj kohe gabuan që nuk iu kundërpërgjigjen forcave pushtuese serbe në zonën e Hasit.
“Ish-eprorët e mi kanë edhe gabime dhe faje që lindën nga mungesa e iniciativës, për faktin se në territorin e Hasit, në kufirin shqiptaro-shqiptar, kemi pasur një minim të territorit dhe fushave nga ana e forcave pushtuese serbe. Do të duhej të kishte ndërhyrë me energji komandanti i brigadës për ta kryer kundërpërgjigjen ndaj këtyre forcave”, ka thënë Shehu.
als_Latn als_Latn als_Latn als_Latn als_Latn als_Latn als_Latn